






МОТИВИ ЗА КОНКРЕТНАТА НЕОБХОДИМОСТ ОТ ПРИЕМАНЕ
НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА ОБЩИНСКАТА СОБСТВЕНОСТ


І.Причини, които налагат приемането на наредбата.
Предложеният проект на Наредба за изменение и допълнение на Наредба за общинската собственост има за цел да приведе подзаконовата нормативна уредба в съответствие с изискванията на Закона за въвеждане на еврото в Република България и е в изпълнение на Националния план за въвеждане на еврото в Република България. 
Наименованието на наредбата също следва се промени, като се допълва номер на нормативния акт, с оглед и съобразявайки се с номерирането на другите наредби, действащи в общината.
Проектът за изменение и допълнение на Наредба за общинската собственост в частта за измененията, касаещи еврото се предвижда да влезе в сила от датата на въвеждане на еврото в Република България, а в частта за промяна на наименованието на наредбата се предвижда да влезе в сила три дни от датата на обнародването на подзаконовия акт.
По проекта е извършена частична предварителна оценка на въздействието по чл. 20 от Закона за нормативните актове. На основание чл. 26, ал. 3 от Закона за нормативните актове е публикуван за обществена консултация на интернет страницата на община Куклен и на Портала за обществени консултации, като на заинтересованите лица и организации е предоставен срок от 30 дни за становища, възражения и предложения.
В изпълнение на § 6, ал. 1, т. 2 от Закона за въвеждане на еврото в Република България се налага действащите подзаконови актове да бъдат приведени в съответствие със закона при спазване на принципа на информираност, принципа на ефективност и икономичност, принципа на прозрачност и принципа на приемственост и автоматично превалутиране.


II.Цел на наредбата.
В § 6 от Преходните и заключителни разпоредби на Закона за въвеждане на еврото в Република България  е предвидено задължение за държавните и местни органи в 6-месечен срок от влизането в сила на закона да приемат необходимите изменения и допълнения на подзаконови актове във връзка с въвеждане на еврото, като парична единица на Република България. В изпълнение на § 6, ал. 1, т. 2 от Закона за въвеждане на еврото в Република България се налага действащите подзаконови  актове да бъдат приведени в съответствие със закона при спазване на принципа на информираност, принципа на ефективност и икономичност, принципа на прозрачност и принципа на приемственост и автоматично превалутиране. Целта на проекта е да има яснота относно размера на санкциите, разписани в Наредба за общинската собственост, при въвеждането на еврото, като официална парична единица.
Промяната на наименованието с посочване на конкретен номер на нормативния акт цели яснота и улеснение при работа с нормативната база от местно значение в община Куклен. 

III. Финансови средства, необходими за прилагането на наредбата.
 Императивните изискванията за превалутиране и закръгляване, залегнали в чл. 12 и чл. 13 от Закона за въвеждане на еврото в Република България, са спазени при изработване на проекта на наредбата. Предложеният проект  няма да окаже въздействие върху общинския  бюджет. Отделно за изпълнението на проекта на наредбата не са необходими допълнителни разходи или други плащания от бюджета на общината.

ІV. Анализ за съответствие с правото на Европейския съюз.
 Предложеният проект не е свързан с транспониране на актове на Европейския съюз, поради което не се налага да бъде изготвена справка за съответствие с европейското право. 

